**V Š E O B E C N E Z Á V ä Z N É N A R I A D E N I E**

**OBCE PLAVECKÉ PODHRADIE**

**Č. 4/2017**

**O MIESTNOM POPLATKU ZA KOMUNÁLNE ODPADY**

**A DROBNÉ STAVEBNÉ ODPADY**

**Obec Plavecké Podhradie**  v súlade so zákonom č. 79/2015 Z. z. o odpadoch a o zmene a doplnení niektorých zákonov as ustanovením § 6 odst. 1 zákona č. 369/1990 Zb. o obecnom zriadení v znení neskorších zmien a predpisov, ustanoveniami § 2 odst. 2, § 77, § 78, § 79, § 81 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady **u s t a n o v u j e :**

**§ 1**

**Úvodné ustanovenie**

Toto všeobecne záväzné nariadenie (ďalej aj VZN) upravuje podmienky určovania a vyberania miestneho poplatku za komunálne odpady a drobné stavebné odpady na území Obce Plavecké Podhradie v zdaňovacom období roku 2018.

**§ 2**

**Poplatník**

Poplatníkom miestneho poplatku za komunálne odpady a drobné stavebné

odpady je:

a) fyzická osoba, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len "nehnuteľnosť"),

b) právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,

c) podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

**§ 3**

**Sadzba poplatku**

1/ Sadzba poplatku pre fyzickú osobu ktorá je poplatníkom podľa § 2 písmeno a) tohto VZN sa určuje nasledovne :

vo výške 0,0425 € za kalendárny deň na jednu osobu

čo predstavuje 1,29€ mesačne na jednu osobu pri frekvencii vývozu 12x ročne.

2/ Sadzba poplatku pre právnickú osobu a podnikateľa, ktorý je poplatníkom podľa § 2 písmeno b) a c) tohto VZN sa určuje nasledovne :

66,00 € na rok za jednu nádobu o objeme 240 l pri frekvencii vývozov 12 x ročne

Poplatok u právnických osôb a podnikateľov je určený podľa §79 ods. 2 písm. b a c zák. 582/2004 Z.z. Pre určenie ukazovateľa produkcie sa použije koeficient 1,0.

3/ Sadzba poplatku za likvidáciu drobných stavebných odpadov bez obsahu škodlivín pre fyzickú osobu ktorá je poplatníkom podľa § 2 písmeno a) tohto VZN sa určuje vo výške :

0,072 € za kilogram drobných stavebných odpadov

Občania obce Plavecké Podhradie musia drobný stavebný odpad odvážať na skládku v areáli Kameňolomu Buková nakoľko obec nedisponuje zberným dvorom ani iným vhodným miestom na uloženie drobného stavebného odpadu. Poplatok za drobný stavebný odpad určený v §3 ods. 3 tohto VZN, občania uhradia v hotovosti priamo v Kameňolome Buková na základe vážneho lístka.

4/ Poplatok za výmenu poškodenej nádoby na odpad sa určuje nasledovne :

nádoba na odpad 120 l 30,00 €

nádoba na odpad 240 l 46,80 €

**§ 4**

**Platenie miestneho poplatku**

1/ Správca dane určuje, že vyrubený miestny poplatok za komunálny odpad a drobné stavebné odpady je splatný:

a/ pre fyzické osoby s trvalým pobytom a pre vlastníkov a užívateľov nehnuteľnosti na rekreačné účely do 31.03. bežného roku

b/ pre právnické osoby a podnikateľov do 15 dní od vystavenia a doručenia

rozhodnutia.

2/ Fyzická osoba môže požiadať obec o predĺženie lehoty na zaplatenie miestneho poplatku alebo o splátkový kalendár.

**§ 5**

**Vrátenie poplatku**

1./ Obec vráti poplatok za komunálny odpad alebo jeho pomernú časť poplatníkovi na základe písomnej žiadosti, ak mu zanikla povinnosť platiť poplatok za komunálny odpad v priebehu zdaňovacieho obdobia a preukáže splnenie podmienok na vrátenie poplatku za komunálny odpad alebo jeho pomernej časti a to zmluvou o predaji nehnuteľnosti, alebo novým výpisom z listu vlastníctva.

2. /Podmienky pre vrátenie poplatku za komunálny odpad alebo jeho pomernej časti sú:

a) poplatník nesmie byť dlžníkom obce

b) musí zaniknúť dôvod spoplatnenia (napr.: zánik práva užívania nehnuteľností a pod.)

**§ 6**

**Záverečné ustanovenia**

1/ Dňom účinnosti tohto všeobecne záväzného nariadenia o miestnom poplatku za komunálny odpad a drobný stavebný odpad sa ruší VZN č. 6/2016.

2/ Obecné zastupiteľstvo Obce Plavecké Podhradie sa na tomto Všeobecne záväznom nariadení o miestnom poplatku za komunálne odpady a drobný stavebný odpad na rok 2018 uznieslo dňa 13.12.2017

**§ 6**

**Účinnosť**

Toto všeobecne záväzné nariadenie obce nadobúda účinnosť 01. januára 2018.

Mgr. Milan Kousal

starosta obce

Schválené dňa : 13.12.2017

Vyvesené dňa : 30.11.2017